อัพเดท! เหตุไฟไหม้ห้างฟอร์จูน ล่าสุดสามารถคุมเพลิงได้แล้ว
อัพเดท! เหตุเพลิงไหม้ห้างฟอร์จูน ล่าสุดสามารถควบคุมเพลิงได้แล้ว โดยอยู่ระหว่างตรวจสอบความเสียหาย
20 มี.ค. 2560

ผู้สื่อข่าวรายงานว่า ล่าสุดเหตุเพลิงไหม้ศูนย์การค้าฟอร์จูนทาวน์ย่านรัชดา เจ้าหน้าที่สามารถควบคุมเพลิงได้แล้ว และอยู่ระหว่างระบายควันออกมา โดยไม่พบว่ามีผู้ติดค้างอยู่ภายในอาคารแต่อย่างใด
โดยขณะนี้เจ้าหน้าที่อยู่ระหว่างเข้าพื้นที่เพื่อตรวจสอบความเสียหายภายในอาคารว่า เสียหายมากน้อยแค่ไหน สำหรับต้นเพลิงเกิดขึ้นที่บริเวณชั้น 3
ด้านรถไฟฟ้าใต้ดิน MRT ระบุว่า สถานีพระราม 9 ทางเข้าออกที่ 1 เปิดให้บริการเฉพาะบันไดเลื่อน สำหรับบันไดธรรมดาและลิฟท์ยังคงปิดให้บริการ
อนึ่ง เมื่อเวลา ประมาณ 8.00 น. เกิดเหตุเพลิงไหม้ศูนย์การค้าฟอร์จูนทาวน์ ย่านถนนรัชดาภิเษก เบื้องต้นจุดเกิดเหตุอยู่บริเวณชั้น 3 โดยเจ้าหน้าที่ดับเพลิงได้เดินทางถึงที่เกิดเหตุแล้ว และอยู่ระหว่างการดับเพลิงภายในอาคาร